CELEX: 
Language: mt
Date: 2019-06-14 00:00:00
Title: REGOLAMENT TAL-KUMMISSJONI (UE) .../... li jemenda l-Anness tar-Regolament (UE) Nru 579/2014 li jagħti deroga minn ċerti dispożizzjonijiet tal-Anness II tar-Regolament (KE) Nru 852/2004 tal-Parlament Ewropew u tal-Kunsill fir-rigward tat-trasport taż-żjut u x-xaħmijiet likwidi bil-baħar

REGOLAMENT TAL-KUMMISSJONI (UE) .../...
            
            
               ta’ 14.6.2019
            
            
               li jemenda l-Anness tar-Regolament (UE) Nru 579/2014 li jagħti deroga minn ċerti dispożizzjonijiet tal-Anness II tar-Regolament (KE) Nru 852/2004 tal-Parlament Ewropew u tal-Kunsill fir-rigward tat-trasport taż-żjut u x-xaħmijiet likwidi bil-baħar
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (KE) Nru 852/2004 tal-Parlament Ewropew u tal-Kunsill tad-29 ta' April 2004 dwar l-iġjene tal-oġġetti tal-ikel
                  1
               , u b’mod partikolari l-Artikolu 13(2) tiegħu,
            
            
               Billi:
            
            
               (1)Ir-Regolament tal-Kummissjoni (UE) Nru 579/2014
                  2
                jipprovdi għal deroga mill-punt 4 tal-Kapitolu IV tal-Anness II tar-Regolament (KE) Nru 852/2004 fir-rigward tat-trasport f’bastimenti tal-baħar ta’ żjut u xaħmijiet likwidi maħsuba jew aktarx jintużaw għall-konsum mill-bniedem f’ċerti kundizzjonijiet. 
            
            
               (2)Dawk il-kundizzjonijiet huma relatati mat-tagħmir u l-prattiki tat-tbaħħir kif ukoll ma’ kriterji fir-rigward tas-sustanzi li għandhom jiġu ttrasportati f’bastiment tal-baħar bħala merkanzija preċedenti. Is-sustanzi li jissodisfaw dawk il-kriterji huma mniżżla fl-Anness tar-Regolament (UE) Nru 579/2014 (il-lista tal-merkanzija preċedenti aċċettabbli).
            
            
               (3)L-opinjoni xjentifika tagħha tat-24 ta’ Novembru 2016
                  3
               , l-Awtorità Ewropea dwar is-Sigurtà fl-Ikel (“l-Awtorità”) evalwat il-metilaċetat, l-etil-terz-butil-etere, is-sulfat tal-ammonju u linjosulfonat tal-kalċju għall-aċċettabilità bħala merkanzija preċedenti. L-Awtorità kkonkludiet li l-metilaċetat u l-etil-terz-butil-etere jissodisfaw il-kriterji għall-aċċettabilità bħala merkanzija preċedenti, li għas-sulfat tal-ammonju, il-prodotti ta’ grad alimentari biss jissodisfaw il-kriterji ta’ aċċettabilità u li l-linjosulfonat tal-kalċju ma jissodisfax dawn il-kriterji. 
            
            
               (4)Għalhekk, huwa xieraq li l-lista tal-merkanzija preċedenti aċċettabbli stipulata fl-Anness tar-Regolament (UE) Nru 579/2014 tiġi emendata. 
            
            
               (5)Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
            
               ADOTTAT DAN IR-REGOLAMENT:
            
            
               Artikolu 1
            
            
               L-Anness tar-Regolament tal-Kummissjoni (UE) Nru 579/2014 huwa emendat kif stipulat fl-Anness ta’ dan ir-Regolament.
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
         
         
            
               Magħmul fi Brussell, 14.6.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
               
            
         
         
            
                  
                     (1)
                  
                        ĠU L 139, 30.4.2004, p. 1.
               
               
                  
                     (2)
                  
                        Ir-Regolament tal-Kummissjoni (UE) Nru 579/2014 li jagħti deroga minn ċerti dispożizzjonijiet tal-Anness II tar-Regolament (KE) Nru 852/2004 tal-Parlament Ewropew u tal-Kunsill fir-rigward tat-trasport taż-żjut u x-xaħmijiet likwidi bil-baħar (ĠU L 160, 29.5.2014, p. 14).
               
               
                  
                     (3)
                  
                        EFSA Journal 2017;15(1):4656.
               
            
      
    ---documentbreak--- 
      
         
         
            
               ANNESS
            
            
               L-Anness tar-Regolament (UE) Nru 579/2014 huwa emendat kif ġej:
            
            
               (1)Wara l-entrata għal “2-etileżanol”, tiddaħħal l-entrata li ġejja:
            
            
               “
            
            
                     
                        Etil-terz-butil-etere
                     
                  
                  
                     
                        637-92-3
                     
                  
               
               ”
            
            
               (2)Wara l-entrata għal “metanol”, tiddaħħal l-entrata li ġejja:
            
            
               “
            
            
                     
                        Metilaċetat
                     
                  
                  
                     
                        79-20-9
                     
                  
               
               ”